Goreyê zanayîşanê ke çimeyanê herêmîyan ra ameyî girewtene hêzanê PDKyî saete 08.00 de warê Berdesorê yê herêma Xakûrkê de pê çekanê giranan hêrişê kampa gerîlayan kerd.
Ame parekerdene ke seba ke Newroz a û rewşêka tehlukeyînêre nêqewimîya gerîlayan cewabê hêrişî nêda û hêzê PDKyî herême de ca bîyî.
Wextê hêrişî de teyarayê bêmerdiman û teyarayê şerî yê dewleta tirke bi hawayêkê zêdêrî herême ser o aktîf bîyî.
Herême de gefê hêrişê Anqara û PDKyî bi taybetî parî ra nata qewimîyenê.
12ê adare de herêma Xakûrkê de pêşmergeyêk mayinî ra semed merdbi û medyaya PDKyî zî PKK sûcdar kerdbi. Merkezê Îrtîbatî û Çapemenîye yê HPGyî 13ê adare de na îdîa red kerde.
19ê adare de zî heman herême de dormeyê dewa Sininê de wesayîtê sivîlan hetê helîkopteranê dewleta tirke ra dîyabi guleyan ver û dewijê bi nameyê Lokman Çeto hêriş de ame qetilkerdene.
20ê adare de teyarayanê şerî û helîkopteranê kobra herêma Xakûrkê bi giranî dabî bombayan ver.
